Oval Office

**Oval Office** on Yhdysvaltain presidentin virallinen työhuone, joka sijaitsee Valkoisen talon länsisiivessä Washington DC:ssä Yhdysvalloissa. Huone on toiminut presidentin virkahuoneena vuodesta 1909 lähtien ja sitä käytti ensimmäisenä presidentti William Howard Taft. 

Oval Office on saanut nimensä soikean ympyrän eli ovaalin mallisesta muodostaan.

## Huone
Oval Office on 5,6 metriä korkea, pitkältä akseliltaan 10,9 metriä pitkä ja lyhyeltä akseliltaan 8,8 metriä leveä.

Huoneessa sijaitsee presidentin työpöytänä toimiva Resolute-pöytä, joka on ollut monen menneen presidentin käytössä.

Huoneen sisustus on vaihdellut aikakausittain kulloistenkin presidenttien mieltymysten mukaan. Useimmat esineet ovat peräisin Valkoisen talon kokoelmasta, johon kuuluu 50 000 esinettä. 

### Donald Trumpin presidenttikaudella

Nykyinen presidentti Donald Trump on lisännyt huoneeseen moninkertaisen määrän maalauksia, lippuja, patsaita ja koriste-esineitä. Takan päällä on kullattuja hahmoja ja medaljonkeja, sivupöydillä on kultaisia kotkia, ovissa on kullattuja rokokoo-peilejä, ja oviaukkojen yläpuolella oleviin korokkeisiin on sijoitettu Mar-a-Lagosta tuodut  kultaiset kerubit. Ikkunaverhot ovat kullanväriset. Jopa television kaukosäädin on kullattu. Sivupöydällä on FIFA World Cup -pokaalin kopio. Sisustukseen kuuluu kartta Meksikonlahdesta, jonka Trump nimesi uudelleen. 

Trump käyttää myös koristeena useita asevoimien puolustushaarojen taistelulippuja, toisin kuin useat edelliset presidentit, jotka olivat itsekin ottaneet osaa sotiin. Oval Officen ulkopuolelle on ripustettu Trumpin kasvokuva, jonka otti poliisi pidättäessään hänet epäiltynä vuoden 2020 vaaleihin sekaantumisesta.

## Kuvia

Tiedosto:Empty Oval Office in The White House.jpg|Oval Office vuonna 1981.
Tiedosto:Oval Office Exterior.jpg|Oval Office ulkopuolelta kuvattuna vuonna 2006.
Tiedosto:Caroline Kennedy Kerry Kennedy Resolute Desk a.jpg|Caroline Kennedy ja Kerry Kennedy Oval Officessa sijaitsevan Resolute-pöydän alla vuonna 1963.
Tiedosto:Trump Oval Office panorama.jpg|Panoraamakuva vuodelta 2017. Työpöydän ääressä presidentti Donald Trump.
Tiedosto:OvalMedallion.jpg|Yhdysvaltojen presidentin sinetti kohokuvioisena Oval Officen katossa.
Tiedosto:Reagan Oval Office Football.jpg|Presidentti Ronald Reagan jalkapallo kädessä Oval Officessa.
Tiedosto:President John F. Kennedy's HMS Resolute Desk in the Oval Office.jpg|Kennedyn aikaan (1961)
Tiedosto:LBJ TV.jpg|Johnsonin kaudella (1967)
Tiedosto:Oval Office during Carter's Administration.jpg|Carterin kaudella (1978)
Tiedosto:Oval Office - Reagan.jpg|Reaganin kaudella (1985)
Tiedosto:Oval Office during the Bush Administration.jpg|George H. W. Bushin aikaan (1989 – 1993)
Tiedosto:Barack Obama in the Oval Office in september 2010.jpg|Barack Obaman aikaan (2010)
Tiedosto:P082914PS-0000 (15379615486).jpg|Obaman kaudella (2014)
Tiedosto:View of Oval Office in 2017.jpg|Trumpin ensimmäisellä kaudella (2017)
Tiedosto:P20220106AS-2282 (51904137774).jpg|Joe Bidenin kaudella (2022)
Tiedosto:The White House - 54452407509.jpg|Trumpin toisen kauden sisustusta (2025)
Tiedosto:Donald Trump's mug shot hangs in the White House.jpg|Trumpin pidätyskuva Oval Officen ovella (2025)


## Lähteet

## Aiheesta muualla

* The Evolution of the Oval Office Decor Kuvaa Oval Officen sisustuksen muutoksia vuodesta 1909 alkaen.
* The Oval Office Through the Years, in Photos Valokuvia eri aikakausilta.